cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1476
title: การวินิจฉัยภาวะกล้ามเนื้อหัวใจตายเฉียบพลันชนิดที่ไม่มีส่วนเอสทียกขึ้น ด้วยค่าการเปลี่ยนแปลงเอนไซม์โทรโปนินความไวสูง ชนิดทีที่ 2 ชั่วโมง ในผู้ป่วยที่มาห้องฉุกเฉินด้วยอาการเจ็บหน้าอก

description: บทนำ : การตรวจหาเอนไซม์โทรโปนินความไวสูงชนิดทีมีความไวในการวินิจฉัยภาวะกล้ามเนื้อหัวใจตายเฉียบพลันที่ไม่มีส่วนเอสทียกขึ้น มากกว่าการตรวจหาด้วยเอนไซม์โทรโปนินแบบเดิมแต่กลับพบปัญหาในการตรวจพบผลบวกลวง และเสียวเวลาการตรวจติดตามค่าซ้ำที่ 6 ชั่วโมงจึงเกิดแนวคิดที่จะใช้ค่าการเปลี่ยนแปลงระดับโทรโปนินความไวสูงชนิดที ที่ 2 ชั่วโมง มาใช้ในการวินิจฉัยภาวะดังกล่าว วิธีการศึกษา : เป็นการศึกษาแบบ cross sectional โดยเก็บข้อมูลผู้ป่วยที่มาห้องฉุกเฉินโรงพยาบาลจุฬาลงกรณ์ ด้วยอาการเจ็บหน้าอกภายใน 6 ชั่วโมง ระหว่างเดือนมิถุนายน 2553 ถึงเดือนกุมภาพันธ์ 2554 โดยเจาะเลือดส่งตรวจระดับเอนไซม์โทรโปนินความไวสูงชนิดที ที่ 0, 2 และ 6-8 ชั่วโมง หลังผู้ป่วยมาที่ห้องฉุกเฉิน ผู้ป่วยจะได้รับการวินิจฉัยภาวะกล้ามเนื้อหัวใจตายเฉียบพลันตามเกณฑ์ของ Universal definition โดยแพทย์เฉพาะทางโรคหัวใจ ซึ่งไม่ทราบข้อมูลระดับเอนไซม์โทรโปนินความไวสูงชนิดที ที่ 2 ชั่วโมง หลังจากนั้น สร้าง receiver operating characteristic (ROC) curve ของระดับการเปลี่ยนแปลงเอนไซม์โทรโปนินความไวสูงชนิดที ที่ 2 ชั่วโมง เพื่อหาค่าที่มีความไวแสะความจำเพาะดีที่สุดในการวินิจฉัยภาวะกล้ามเนื้อหัวใจตายเฉียบพลันผลการศึกษา : ผู้ป่วยจำนวน 110คน ได้เข้าร่วมการศึกษา โดยมีผู้ป่วยได้รับการวินิจฉัยเป็นกล้ามเนื้อหัวใจตายเฉียบพลันชนิดที่ไม่มีส่วนเอสทียกขึ้นจำนวน 15 คน คิดเป็นร้อยละ 13.6โดยมีระยะเวลาเจ็บหน้าอกเฉลี่ย 3ชั่วโมงก่อนมาถึงห้องฉุกเฉิน เมื่อนำมาสร้าง ROC curve พบว่า ค่าการเปลี่ยนแปลงของเอนไซม์โทรโปนินความไวสูงชนิดที ที่ 2 ชั่วโมงที่มากกว่า 0.016 ไมโครกรัมต่อลิตร มีค่าความไวและความจำเพาะดีที่สุดคือมี sensitivity เท่ากับร้อยละ 93specificity เท่ากับร้อยละ 97positive predictive value เท่ากับร้อยละ 92 negative predictive valueเท่ากับร้อยละ 99 และ positive likelihood ratioเท่ากับ 29 โดยมีพื้นที่ใต้ ROC curve (AUC) เท่ากับ 0.95 (95% CI, 0.90 - 1.00) ซึ่งมากกว่าค่าเอนไซม์โทรโปนินความไวสูงชนิดทีครั้งแรก (AUC = 0.80; 95% CI, 0.70 - 0.89) และเทียบเท่ากับค่าเอนไซม์โทรโปนินความไวสูงชนิดทีที่ 6-8 ชั่วโมง (AUC = 0.94; 95% CI, 0.90 - 0.98) สรุปผลการศึกษา : ค่าการเปลี่ยนแปลงระดับเอนไซม์โทรโปนินความไวสูงชนิดที ที่ 2 ชั่วโมง สามารถใช้วินิจฉัย และแยกการวินิจฉัยภาวะกล้ามเนื้อหัวใจตายเฉียบพลันชนิดที่ไม่มีส่วนเอสทียกขึ้น ได้ภายใน 2 ชั่วโมง เทียบเท่ากับการรอเจาะเลือดตรวจที่ 6-8 ชั่วโมง
DOI: 10.14457/cu.the.2010.1542
title: ผลของ curcumin ต่อภาวการณ์บาดเจ็บของเส้นประสาทในหนู

description: บทนำ ภายหลังเส้นประสาทได้รับบาดเจ็บจะเกิดการงอกใหม่ได้เองแต่ยังคงจำกัดด้วยการงอกใหม่ที่ใช้เวลานานและการตายของเซลล์ประสาท จึงมีความพยายามพัฒนาวิธีรักษาแต่ก็ยังไม่ประสบผลสำเร็จในการนำมาใช้ในมนุษย์การทดลองนี้นำ curcumin ซึ่งสกัดได้จากรากขมิ้นชัน Curcuma longa ที่มีคุณสมบัติเป็นสารต้านอนุมูลอิสระ ต่อต้านเซลล์มะเร็ง ลดการอักเสบ รวมถึงมีผลดีในการรักษาโรคทางระบบประสาท. วัตถุประสงค์ เพื่อศึกษาผล curcumin หลังจากภาวะเส้นประสาทได้รับบาดเจ็บว่ามีผลดีในการลดการตายของเซลล์ประสาทในปมประสาทไขสันหลังและกระบวนการงอกใหม่ของเส้นประสาทหรือไม่. วิธีดำเนินการวิจัย หนีบเส้นประสาท sciatic ที่ขาข้างซ้ายและฉีด curcumin เข้าช่องท้อง ขนาด 100 300 และ 500 mg/kg/day เป็นเวลา 2 สัปดาห์ จากนั้นประเมินการคืนหน้าที่ของเส้นประสาทสั่งการโดยการวัดจากรอยพิมพ์เท้าและนับจำนวนเซลล์ประสาทในปมประสาทไขสันหลังที่ระดับ L4 ส่วนการศึกษาการงอกใหม่ของเส้นประสาทจะทำการฉีด curcumin เข้าช่องท้อง 300 mg/kg/day เป็นเวลา 10 วัน และวัดระยะการงอกใหม่ของเส้นประสาท. ผลการศึกษา พบว่า curcumin ทั้ง 3 ขนาดช่วยลดการตายของเซลล์ประสาทในปมประสาทไขสันหลังอย่างมีนัยสำคัญทางสถิติ (P&lt;0.01 ในกลุ่ม 100 และ 300 mg/kg/day; P&lt;0.05 ในกลุ่ม 500 mg/kg/day) ส่วนในการคืนหน้าที่ของเส้นประสาทและการงอกใหม่ของเส้นประสาทที่พบผลดีกว่าเล็กน้อยเมื่อเทียบกับกลุ่มควบคุมแต่ไม่มีนัยสำคัญทางสถิติ. สรุปผล ผลการทดลองนี้สนับสนุนคุณประโยชน์ของ curcumin ต่อภาวะเส้นประสาทได้รับบาดเจ็บ โดยการลดการตายของเซลล์ประสาท แต่อาจไม่ได้ส่งผลชัดเจนต่อการคืนหน้าที่ของเส้นประสาทและการงอกใหม่ของเส้นประสาท
DOI: 10.14457/cu.the.2010.1543
title: การพัฒนารูปแบบการเรียนการสอนอ่านตามแนวคิดการสอนแบบแลกเปลี่ยนบทบาทและเทคนิคการเสริมศักยภาพ เพื่อเสริมสร้างความสามารถในการอ่านภาษาอังกฤษเพื่อความเข้าใจของนักเรียนมัธยมศึกษาตอนปลาย

description: การวิจัยครั้งนี้มีวัตถุประสงค์เพื่อ 1) พัฒนารูปแบบการเรียนการสอนอ่านตามแนวคิดการสอนแบบแลกเปลี่ยนบทบาทและเทคนิคการเสริมศักยภาพเพื่อเสริมสร้างความสามารถในการอ่านภาษาอังกฤษเพื่อความเข้าใจของนักเรียนมัธยมศึกษาตอนปลาย 2) ประเมินคุณภาพของรูปแบบการเรียนการสอนที่พัฒนาขึ้น การดำเนินการพัฒนารูปแบบการเรียนการสอนแบ่งออกเป็น 3 ระยะ คือ ระยะที่ 1 การพัฒนารูปแบบการเรียนการสอนอ่านตามแนวคิดการสอนแบบแลกเปลี่ยนบทบาทและเทคนิคการเสริมศักยภาพ ระยะที่ 2 การพัฒนาเครื่องมือในการเก็บรวบรวมข้อมูล ระยะที่ 3 การประเมินคุณภาพของรูปแบบการเรียนการสอนที่พัฒนาขึ้น โดยนำไปทดลองใช้กับกลุ่มตัวอย่างซึ่งเป็นนักเรียนชั้นมัธยมศึกษาปีที่ 4 ของโรงเรียนบางสวรรค์วิทยาคม จำนวน 45 คน ใช้การเลือกแบบเจาะจง ระยะเวลาในการทดลอง 16 สัปดาห์ รวม 36 ชั่วโมง เครื่องมือวิจัย คือ แบบทดสอบวัดความสามารถในการอ่านภาษาอังกฤษเพื่อความเข้าใจ และบันทึกการเรียนรู้ วิเคราะห์ข้อมูลโดยใช้สถิติ t-test ผลการวิจัย รูปแบบการเรียนการสอนอ่านตามแนวคิดการสอนแบบแลกเปลี่ยนบทบาทและเทคนิคการเสริมศักยภาพ มีขั้นตอนการเรียนการสอน 2 ระยะ คือ ระยะที่ 1 การเตรียมการของครู ระยะที่ 2 การจัดการเรียนการสอนในชั้นเรียน ซึ่งระยะที่ 2 มี 3 ระยะย่อย คือ ระยะที่ 2.1 ขั้นเตรียมการอ่านและสร้างความตระหนัก ระยะที่ 2.2 ขั้นแลกเปลี่ยนบทบาทการอ่าน ระยะที่ 2.3 ขั้นสรุปผลการอ่าน .การประเมินคุณภาพของรูปแบบการเรียนการสอนที่พัฒนาขึ้น จากการนำรูปแบบการเรียนการสอนไปใช้ในห้องเรียน พบว่า นักเรียนกลุ่มทดลองที่เรียนโดยใช้รูปแบบการเรียนการสอนอ่านตามแนวคิดการสอนแบบแลกเปลี่ยนบทบาทและเทคนิคการเสริมศักยภาพ มีคะแนนเฉลี่ยความสามารถในการอ่านภาษาอังกฤษเพื่อความเข้าใจหลังการทดลองสูงกว่าก่อนการทดลองอย่างมีนัยสำคัญทางสถิติที่ระดับ .05
DOI: 10.14457/cu.the.2010.1544
title: การออกแบบกระบวนการการควบคุมการเข้าถึงสินทรัพย์องค์กรประเภทสารสนเทศโดยใช้แบบรูปความมั่นคง

description: การดำเนินการด้านเทคโนโลยีสารสนเทศขององค์กรทำให้เกิดสินทรัพย์ประเภทสารสนเทศ ซึ่งถูกจัดเก็บไว้เพื่อใช้เป็นหลักฐานสำหรับอ้างอิงที่สำคัญขององค์กร หากมีการเปลี่ยนแปลงหรือแก้ไขจากบุคคลที่ไม่มีสิทธิในการเข้าถึง ที่ก่อให้เกิดการสูญหายหรือเผยแพร่ออกนอกองค์กร อาจส่งผลกระทบต่อการดำเนินการโดยรวมและมูลค่าทางธุรกิจ ดังนั้นจึงสำคัญอย่างยิ่งที่องค์กรต้องคำนึงถึงการหาแนวทางป้องกันทางด้านความมั่นคงปลอดภัยของสินทรัพย์ประเภทสารสนเทศ โดยเฉพาะการสร้างกระบวนการและระบบการจัดการการควบคุมการเข้าถึง ทั้งนี้เพื่อควบคุมสิทธิของบุคคลในการเข้าถึงและเข้าใช้สินทรัพย์ประเภทสารสนเทศเหล่านั้นงานวิจัยนี้ได้นำเสนอการออกแบบกระบวนการการควบคุมการเข้าถึงสินทรัพย์ประเภทสารสนเทศ โดยใช้แบบรูปความมั่นคงและมีการอ้างอิงการดำเนินการจากมาตรฐาน ISO/IEC 27001:2005 และ ISO/IEC 27002:2005 กระบวนการดังกล่าวนั้นประกอบไปด้วย 3 ชั้นแบบจำลอง คือ ชั้นแบบจำลองกระบวนการเชิงภาพรวม ชั้นแบบจำลองกระบวนการเชิงกระแสงาน และชั้นแบบจำลองกระบวนการเชิงนิยาม พร้อมทั้งออกแบบเอกสารแผ่นแบบที่เกี่ยวข้องและพัฒนาเครื่องมือสนับสนุน ซึ่งช่วยให้การประยุกต์ใช้กระบวนการการควบคุมการเข้าถึงสินทรัพย์ประเภทสารสนเทศมีประสิทธิภาพมากยิ่งขึ้นกระบวนการการควบคุมการเข้าถึงสินทรัพย์ประเภทสารสนเทศและเครื่องมือที่พัฒนาขึ้น จะช่วยเป็นแนวทางให้องค์กรต่างๆ สามารถสร้างความมั่นคงให้กับสินทรัพย์ประเภทสารสนเทศ ทั้งยังช่วยลดความเสี่ยงของการเกิดผลกระทบต่อการดำเนินการขององค์กรอีกด้วย
DOI: 10.14457/cu.the.2010.1545
title: สภาพและปัญหาการบริหารประกันคุณภาพภายในของโรงเรียนเอกชน ในกรุงเทพมหานคร

description: การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารงานประกันคุณภาพภายในโรงเรียนเอกชนในกรุงเทพมหานคร สังกัดสำนักบริหารงานคณะกรรมการส่งเสริมการศึกษาเอกชน ที่ผ่านเกณฑ์การประเมินคุณภาพภายนอกรอบแรกของ สมศ. (พ.ศ. 2544 - 2548) ระดับดีทุกมาตรฐาน ประชากรที่เป็นผู้บริหารจำนวน 32 คน และกลุ่มตัวอย่างที่เป็นครูจำนวน 323 คน รวมประชากรและกลุ่มตัวอย่างทั้งสิ้นจำนวน 355 คน เครื่องมือที่ใช้ในการวิจัย คือ แบบสอบถามที่มีลักษณะเป็นแบบตรวจสอบรายการและแบบปลายเปิด วิเคราะห์ข้อมูลโดยการแจกแจงความถี่และหาค่าร้อยละผลการวิจัยพบว่า สภาพสภาพการบริหารงาน ประกันคุณภาพภายในสถานศึกษา สถานศึกษาทุกแห่งมีการเตรียมการก่อนการประกันคุณภาพโดยการสร้างความรู้ ความเข้าใจให้บุคลากร และแต่งตั้งคณะกรรมการเพื่อรับผิดชอบ สำหรับการบริหารงาน ทั้ง 8 ด้าน มีสาระสำคัญดังนี้1)การจัดระบบบริหารและสารสนเทศ มีการจัดโครงสร้างการบริหารงานที่ชัดเจนและเอื้อต่อการประกันคุณภาพ และจัดระบบสารสนเทศให้เหมาะสมกับสภาพการใช้งานของสถานศึกษาในระดับมากที่สุด 2)การพัฒนามาตรฐานการศึกษา มีการศึกษาทำความเข้าใจและใช้มาตรฐานการศึกษาและตัวบ่งชี้คุณภาพของสมศ.เป็นแนวทางในการพัฒนาคุณภาพโรงเรียนและจัดทำแผนพัฒนาคุณภาพการศึกษาและแผนปฏิบัติงานประจำปี มากที่สุด 3)การจัดทำแผนพัฒนาคุณภาพการศึกษา สถานศึกษาทุกแห่งมีการเตรียมการมีการจัดทำแผนโดยการปฏิบัติที่อยู่ในระดับมากที่สุด คือ กำหนดวิสัยทัศน์ ภารกิจ เป้าหมาย ดัชนีวัดความสำเร็จ จัดทำแผนงาน/โครงการ/กิจกรรม แผนงบประมาณ ของสถานศึกษาอย่างชัดเจน วิเคราะห์สภาพและปัญหา จุดเด่นจุดด้อย ความต้องการจำเป็น อุปสรรค และกำกับติดตาม ประเมินผล รายงานผลตามแผนพัฒนาคุณภาพการศึกษาอย่างชัดเจน และเปิดโอกาสให้ผู้ปกครองชุมชนมีส่วนร่วมในการจัดทำแผน 4)การดำเนินงานตามแผนพัฒนาคุณภาพการศึกษามีการนำแผนไปปฏิบัติโดยการจัดทำแผนปฏิบัติงานประจำปี ปฏิทินปฏิบัติงาน โครงการต่างๆประจำฝ่าย/หมวด/งาน และแผนงานประจำฝ่าย/หมวด/งาน มากที่สุด 5)การตรวจสอบและทบทวนคุณภาพการศึกษา มีการจัดประชุมชี้แจงเพื่อให้บุคลากรเข้าใจวิธีการทำงานที่สถานศึกษาต้องมีการตรวจสอบและทบทวนคุณภาพภายในสถานศึกษา แต่งตั้งคณะกรรมการเพื่อรับผิดชอบการประเมินและจัดทำปฏิทินปฏิบัติงานเพื่อจัดระบบการตรวจสอบและทบทวนคุณภาพการศึกษาภายใน 6)การประเมินคุณภาพการศึกษา สถานศึกษาให้ความร่วมมือในการวัดผลสัมฤทธิ์ทางการเรียนร่วมกับ สทศ. และผลการประเมินทำให้ทราบปัญหาและอุปสรรคในการจัดการศึกษาและสามารถนำไปปรับปรุงประสิทธิภาพในการสอนให้ดีขึ้นมากที่สุด 7)การรายงานคุณภาพการศึกษาประจำปี สถานศึกษารายงานผลต่อสำนักงานคณะกรรมการส่งเสริมการศึกษาเอกชนและสำนักงานเขตพื้นที่การศึกษา 8)การผดุงระบบการประกันคุณภาพการศึกษา โดยการสร้างความตระหนักและความรู้ความเข้าใจในเรื่องคุณภาพแก่บุคลากร เพื่อบุคลากรทุกคนเห็นความสำคัญและให้ความร่วมมือปัญหาการบริหารงานประกันคุณภาพภายในสถานศึกษา ส่วนใหญ่สถานศึกษามีปัญหาอยู่ในระดับน้อยที่สุดแต่ก็ยังพบปัญหาบ้าง ซึ่งปัญหาที่มีอยู่ในระดับน้อยคือ บุคลากรในสถานศึกษาไม่ได้นำข้อมูลสารสนเทศมาใช้ประโยชน์ในการปฏิบัติงาน ความร่วมมือในการปฏิบัติงานตามแผนพัฒนาคุณภาพการศึกษาจากผู้ปกครอง-ชุมชนมีน้อย บุคลากรไม่เข้าใจเกี่ยวกับขอบเขตและเนื้อหาของแบบทดสอบที่จะใช้ประเมินผลสัมฤทธิ์นักเรียน และบุคลากรส่วนใหญ่ขาดความตื่นตัวในการรักษาการบริหารงานประกันคุณภาพภายใน
DOI: 10.14457/cu.the.2010.1477
title: การศึกษาการดำเนินการจัดการแข่งขันฟุตบอลสปอนเซอร์ไทยพรีเมียร์ลีก 2010

description: การวิจัยครั้งนี้มีวัตถุประสงค์เพื่อศึกษาการดำเนินการจัดการแข่งขันฟุตบอลสปอนเซอร์ไทยพรีเมียร์ลีก 2010 ในด้านทรัพยากรในการจัดการ กระบวนการจัดการกีฬา การศึกษาครั้งนี้ใช้แบบสอบถามกับกลุ่มตัวอย่างคณะกรรมการจัดการแข่งขัน จำนวน 35 คน ผู้จัดการทีม 16 คน และผู้ชม 480 คน ใช้การสัมภาษณ์คณะกรรมการจัดการแข่งขัน จำนวน 12 คน ซึ่งผู้วิจัยเป็นผู้ศึกษาด้วยตนเอง ในการวิเคราะห์ข้อมูลนำแบบสอบถาม มาวิเคราะห์ข้อมูล โดยหาค่าร้อยละ ค่าเฉลี่ย และส่วนเบี่ยงเบนมาตรฐาน ส่วนข้อมูลในการสัมภาษณ์ ที่ได้นำมาสรุปเป็นความเรียง ผลการวิจัยพบว่า 1. การศึกษาการดำเนินการจัดการแข่งขันฟุตบอลสปอนเซอร์ไทยพรีเมียร์ลีก 2010 ในส่วนทรัพยากรในการจัดการโดยรวมอยู่ในระดับมาก โดยด้านบุคลากร ด้านสถานที่ วัสดุอุปกรณ์ และสิ่งอำนวยความสะดวก และด้านการประชาสัมพันธ์อยู่ในระดับมาก ยกเว้นด้านการเงินและงบประมาณอยู่ในระดับน้อย 2. การศึกษาการดำเนินการจัดการแข่งขันฟุตบอลสปอนเซอร์ไทยพรีเมียร์ลีก 2010 ในส่วนกระบวนการจัดการกีฬาโดยรวมอยู่ในระดับมาก โดยด้านการวางแผน การจัดองค์กร การชี้นำ และการประเมินผล อยู่ในระดับมาก 3. ผลการดำเนินงานระดับความคิดเห็นของผู้จัดการทีมต่อการจัดการแข่งขันฟุตบอลสปอนเซอร์ไทยพรีเมียร์ลีก 2010 โดยรวมอยู่ในระดับพอใช้ โดยด้านบุคลากร ด้านการเงินและงบประมาณอยู่ในระดับพอใช้ ยกเว้นด้านสถานที่ วัสดุอุปกรณ์ และสิ่งอำนวยความสะดวก และด้านการประชาสัมพันธ์ อยู่ในระดับดี 4. ความพึงพอใจของผู้ชมด้านส่วนประสมทางการตลาด โดยรวมอยู่ในระดับมาก โดยด้านสินค้า ด้านราคา ด้านสถานที่ ด้านการส่งเสริมทางการตลาด ด้านบุคลากร ด้านกระบวนการให้บริการ และด้านการสร้างและนำเสนอลักษณะทางกายภาพ อยู่ในระดับมาก
DOI: 10.14457/cu.the.2010.1478
title: การวิเคราะห์สายธารคุณค่าสำหรับปรับปรุงกระบวนการคลังสินค้า:กรณีศึกษาโรงงานผลิตชิ้นส่วนอิเล็กทรอนิกส์

description: งานวิจัยนี้มีวัตถุประสงค์เพื่อนำแนวทางการวิเคราะห์สายธารคุณค่า (Value Stream Analysis) มาประยุกต์ใช้เพื่อปรับปรุงงานด้านคลังสินค้าสำเร็จรูปของของบริษัทกรณีศึกษาซึ่งเป็นโรงงานผลิตชิ้นส่วนประกอบทางอิเล็กทรอนิกส์ กระบวนการด้านคลังสินค้าอันประกอบด้วย การบรรจุสินค้า การจัดเตรียมสินค้า และการขนถ่ายสินค้า การศึกษาเริ่มจากการศึกษาความต้องการของลูกค้าและศึกษาข้อมูลงานของแต่ละกระบวนการ เพื่อจัดทำผังสายธารคุณค่าสถานะปัจจุบัน แล้วจึงวิเคราะห์งานในแต่ละขั้นตอนกิจกรรมเพื่อระบุความสูญเปล่าในกระบวนการและกำหนดแนวทางแก้ไขเพื่อเพิ่มประสิทธิภาพงาน และจัดทำผังสายธารคุณค่าสถานะอนาคตและการนำมาประยุกต์ใช้ หลังการปรับปรุงสามารถลดเวลานำของกระบวนการ จาก 5.5 วันเหลือ 3.8 วันต่อสัปดาห์ หรือคิดเป็น 30% และจากช่วงเวลานำที่ลดลงสามารถรองรับความต้องการลูกค้าได้เพิ่มขึ้น 42% โดยที่ไม่จำเป็นต้องเพิ่มจำนวนพนักงานที่ปฏิบัติงาน หรือคิดเป็นมูลค่าของความสูญเปล่าที่ลดได้ 106,080 บาทต่อปี
DOI: 10.14457/cu.the.2010.1479
title: วิวัฒนาการของกระบวนการลงโทษประหารชีวิตในประเทศไทยและปัจจัยที่ส่งผลต่อความเปลี่ยนแปลง

description: โทษประหารชีวิตเป็นโทษที่มีความเก่าแก่ที่สุดและรุนแรงที่สุด ซึ่งมีการใช้โทษดังกล่าวมาแต่โบราณกาล โดยเริ่มแรกเป็นการประหารชีวิตกันเองอย่างไม่เป็นทางการระหว่างฝ่ายผู้เสียหายและฝ่ายผู้ที่กระทำความผิด ต่อมา เมื่อคนมารวมกันเป็นสังคม จึงมีการลงโทษประหารชีวิตอย่างเป็นทางการโดยรัฐ ทั้งนี้ การลงโทษประหารชีวิตเป็นการตอบสนองต่อวัตถุประสงค์ในการลงโทษ โดยเป็นการแก้แค้นทดแทนแก่ผู้กระทำความผิด อีกทั้งเป็นการข่มขู่ยับยั้งมิให้ผู้อื่นกระทำความผิดในทำนองเดียวกัน และเป็นการตัดโอกาสมิให้ผู้กระทำความผิดกระทำความผิดซ้ำอีกด้วย อย่างไรก็ดี แม้โทษประหารชีวิตจะมีมาอย่างยาวนาน แต่กระบวนการในการลงโทษประหารชีวิตกลับมีวิวัฒนาการและมีการเปลี่ยนแปลงไปตามแต่ละสมัย ซึ่งกระบวนการในการลงโทษประหารชีวิตนั้นก็มิได้เปลี่ยนแปลงไปตามอำเภอใจของผู้มีอำนาจในสมัยนั้นๆ หากแต่วิวัฒนาการดังกล่าวเกิดขึ้นจากปัจจัยด้านต่างๆ ทั้งในด้านคติความเชื่อ ด้านเศรษฐกิจและทรัพยากร ด้านสังคม และด้านวิเทศสัมพันธ์ ทั้งนี้ แม้วิวัฒนาการของกระบวนการลงโทษประหารชีวิตจะเป็นไปตามปัจจัยหลายด้าน ซึ่งวิวัฒนาการดังกล่าวนั้นย่อมมิได้เป็นผลมาจากปัจจัยใดเพียงปัจจัยหนึ่ง อย่างไรก็ตามปัจจัยในแต่ละด้านนั้นก็ส่งผลต่อกระบวนการลงโทษประหารชีวิตในแต่ละสมัยที่แตกต่างกันไป กล่าวคือ ปัจจัยทางด้านคติความเชื่อ และปัจจัยด้านสังคมจะมีผลต่อกระบวนการลงโทษประหารชีวิตของประเทศไทยในสมัยกรุงศรีอยุธยา และกรุงรัตนโกสินทร์ตอนต้นเป็นอย่างมาก แต่ในสมัยกรุงรัตนโกสินทร์ตอนกลางและตอนปลาย ปัจจัยด้านเศรษฐกิจและทรัพยากร รวมถึงปัจจัยด้านวิเทศสัมพันธ์จะส่งผลต่อกระบวนการลงโทษประหารชีวิตมากกว่า ซึ่งปัจจัยดังกล่าวนั้นยังส่งผลต่อวิวัฒนาการของกระบวนการลงโทษประหารชีวิตในประเทศไทยมาจนปัจจุบัน
DOI: 10.14457/cu.the.2010.1480
title: การวิเคราะห์การยอมรับและพฤติกรรมการปฏิบัติงานของครูหลังการประเมินความรู้ครูของกระทรวงศึกษาธิการ

description: การวิจัยครั้งนี้มีวัตถุประสงค์คือ (1) ศึกษาระดับการยอมรับในกระบวนการประเมินความรู้ครู และระดับพฤติกรรมการปฏิบัติงานของครู หลังการประเมินความรู้ครู (2) วิเคราะห์เปรียบเทียบระดับการยอมรับในกระบวนการประเมินความรู้ครู และพฤติกรรมการปฏิบัติงานหลังการประเมินความรู้ครู ระหว่างครูที่มีภูมิหลังต่างกัน และเข้ารับการประเมินความรู้ในชุดวิชาที่ต่างกัน (3) วิเคราะห์เปรียบเทียบพฤติกรรมการปฏิบัติงานของครู ก่อนและหลังการประเมินความรู้ครู และ (4) วิเคราะห์การยอมรับในกระบวนการประเมินความรู้ครู ที่ส่งผลต่อพฤติกรรมการปฏิบัติงานของครูหลังการประเมินความรู้ครู ผู้วิจัยใช้ระเบียบวิธีวิจัยแบบผสม (mixed-methods research) แบบลำดับเวลา (sequential mixed-methods design) ขั้นตอนแรกศึกษาข้อมูลเชิงปริมาณด้วยแบบสอบถามกับกลุ่มตัวอย่างครู ที่เข้ารับการประเมินความรู้ในเขตกรุงเทพมหานคร จำนวน 460 คน ขั้นที่สองศึกษาข้อมูลเชิงคุณภาพโดยใช้การสัมภาษณ์เชิงลึก วิเคราะห์ข้อมูล เชิงปริมาณโดยใช้ ความถี่ ร้อยละ ค่าเฉลี่ย ส่วนเบี่ยงเบนมาตรฐาน การวิเคราะห์ตารางไขว้ (cross-tabulation) การทดสอบทีแบบจับคู่ (paired t-test) การวิเคราะห์ความแปรปรวนพหุคูณแบบทางเดียว (one-way MANOVA) การวิเคราะห์องค์ประกอบ (factor analysis) และวิเคราะห์โมเดลลิสเรลด้วยโปรแกรม LISREL การวิเคราะห์ข้อมูลเชิงคุณภาพใช้การวิเคราะห์เนื้อหาผลการวิจัยสรุปได้ดังนี้ (1) ครูยอมรับในกระบวนการสอบ และยอมรับในผลการประเมินความรู้ของตนเองอยู่ในระดับปานกลาง และหลังจากการประเมินความรู้ ครูมีพฤติกรรมการปฏิบัติงานทั้งด้านการพัฒนาตนเอง การพัฒนาการจัดการเรียนการสอน และการพัฒนาวิชาชีพครูอยู่ในระดับมาก (2) ครูที่มีอายุประสบการณ์ในการสอน ประสบการณ์ในการเข้าร่วมอบรม ระดับผลการประเมินความรู้ที่ต่างกัน มีระดับการยอมรับในกระบวนการประเมินความรู้ และระดับพฤติกรรมการปฏิบัติงานแตกต่างกัน อย่างมีนัยสำคัญทางสถิติที่ระดับ 0.05 แต่ครูที่มีวุฒิการศึกษา ระดับชั้นที่สอน และเข้ารับการประเมินความรู้ในชุดวิชาที่ต่างกัน มีระดับการยอมรับในกระบวนการประเมินความรู้ และระดับพฤติกรรมการปฏิบัติงานไม่แตกต่างกัน ส่วนครูที่มีตำแหน่งต่างกัน มีระดับพฤติกรรมการปฏิบัติงานแตกต่างกันอย่างมีนัยสำคัญทางสถิติที่ระดับ 0.05 แต่มีระดับการยอมรับในกระบวนการประเมินความรู้ไม่แตกต่างกัน (3) พฤติกรรมการปฏิบัติงานของครู ก่อนและหลังการประเมินความรู้ครูแตกต่างกัน อย่างมีนัยสำคัญทางสถิติที่ระดับ 0.01 โดยพบว่า ครูมีพฤติกรรมการพัฒนาตนเอง การพัฒนาการจัดการเรียนการสอน และการพัฒนาวิชาชีพครู หลังการประเมินความรู้ สูงกว่าก่อนเข้ารับการประเมินความรู้ (4) การยอมรับในกระบวนการประเมินความรู้ครูส่งผลต่อพฤติกรรมการปฏิบัติงานของครู หลังการประเมินความรู้ครู โดยการยอมรับในกระบวนการประเมินความรู้ครู สามารถอธิบายความแปรปรวนของพฤติกรรมการปฎิบัติงาน ได้ 23.30% และมีขนาดอิทธิพลเท่ากับ 0.482
DOI: 10.5281/zenodo.3474286
title: 3D Microphone Array Recording Comparison (3D-MARCo)

description: 3D-MARCo is an open-access database of 3D sound recordings of musical performances and room impulse responses. The recordings were made in the St. Paul’s concert hall in Huddersfield, UK using a total of 71 microphones simultaneously. The main microphone arrays included in the database comprise PCMA-3D, OCT-3D, 2L-Cube, Decca Cubioid, First-order Ambisonics (FOA), Higher-order Ambisonics (HOA) and Hamasaki Square with height. In addition, ORTF, side/height, Voice of God and floor channels as well as a dummy head and spot microphones are included. The sound sources recorded are string quartet, piano trio, piano solo, organ, a cappella group, various single sources and room impulse responses of a virtual ensemble with 13 source positions captured by all of the microphones. 3D-MARCo would be useful for spatial audio research, recording education, critical ear training, etc.
description: Please download the latest version 1.0.1, which can be selected in the menu on the right. Sign up for future updates on 3D-MARCo and news on related topics: https://forms.gle/92ydYfsvzjiMM2ny5
description: {"references": ["Lee, H. and Johnson, D. (2019) \"An Open-Access Database of 3D Microphone Array Recordings\", 147th Audio Engineering Society Convention, Engineering Brief 543"]}
DOI: 10.5281/zenodo.3474542
title: The Biodata of Legislative Candidates for Indonesian General Election 2019

description: The dataset of biodata of Legislative Candidates for General Election 2019 is crawled from the Indonesian General Election Committee. We remove privacy information, such as the birth of data and home address. We only store the year of birth and the city of home. The dataset is in CSV file.
DOI: 10.5281/zenodo.3474543
title: The Biodata of Legislative Candidates for Indonesian General Election 2019

description: The dataset of biodata of Legislative Candidates for General Election 2019 is crawled from the Indonesian General Election Committee. We remove privacy information, such as the birth of data and home address. We only store the year of birth and the city of home. The dataset is in CSV file.
DOI: 10.14457/cu.the.2010.1481
title: แนวทางการออกแบบอาคารโฮมมาร์ทสีเขียวให้สอดคล้องกับเกณฑ์ประสิทธิภาพพลังงานของ LEED

description: โครงการงานวิจัยนี้ศึกษาสมรรถนะด้านพลังงานของอาคารค้าวัสดุก่อสร้าง ร้าน SCG HOME MART สังกัดธุรกิจ SCG DISTRIBUTION เครือ SCG ประเด็นปัญหาคืออาคารร้าน SCG HOME MART ที่มีอยู่ ณ ปัจจุบัน ถูกออกแบบโดยไม่ได้คำนึงถึงเรื่องสมรรถนะด้านพลังงาน ไม่มีการคำนวณค่า OTTV, RTTV มีการใช้งานช่วงเวลากลางวันมากกว่าช่วงเวลากลางคืน ต้องปรับสภาวะน่าสบายอยู่เสมอเพื่อรองรับลักษณะของพฤติกรรมการใช้อาคาร สิ่งแวดล้อมโดยรอบของอาคารประกอบด้วยปัจจัยที่นำความร้อนเข้าสู่ตัวอาคารเช่น กองวัสดุสินค้า รถบรรทุก, รถขนของ, เครน, แท่นวางสินค้า, อุปกรณ์สำนักงาน เป็นต้น อีกทั้งการบริหารจัดการของผู้ใช้อาคารที่ไม่คำนึงถึงการใช้สอยที่ประหยัดพลังงาน จึงส่งผลให้มีปริมาณพลังงานของอาคารเพิ่มขึ้นอย่างชัดเจน วัตถุประสงค์เพื่อสร้างแนวทางการออกแบบร้าน SCG HOME MART ต้นแบบที่คำนึงถึงการประหยัดพลังงานงานและความคุ้มค่าที่มีความสอดคล้องกับเกณฑ์การประเมินอาคารเขียวระดับนานาชาติด้านประสิทธิภาพพลังงานอย่างเช่น LEED ( Leadership in Energy and Environmental Design ) โดยสภาอาคารเขียวแห่งสหรัฐอเมริกา ( US Green Building Council ) โดยได้ดำเนินการและวางแผนเป็นขั้นตอนดังนี้1. ศึกษางานวิจัยและทฤษฎีที่เกี่ยวข้อง 2. สำรวจและเก็บข้อมูลการใช้พลังงานของอาคารกรณีศึกษาร้าน SCG HOME MART เพื่อจำลองการใช้พลังงานโดยโปรแกรมคอมพิวเตอร์ Visual Doe4.1 เป็นฐานข้อมูลSCG Base line 3. จำลองการใช้พลังงานของอาคารเกณฑ์ ASHRAE 90.1 2007 ด้วยโปรแกรมคอมพิวเตอร์ Visual Doe4.1 เป็นฐานข้อมูล (ASHRAE Baseline) ใช้เปรียบเทียบและปรับปรุงการออกแบบ SCG NEW 1 และ SCG NEW 2 ที่สามารถลดการใช้พลังงานลงได้ 12% จากเกณฑ์ของ ASHRAE 90.1 2007 4. วิเคราะห์ความคุ้มค่าทางเศรษฐศาสตร์ สรุปผลการทดลอง เพื่อนำเสนอข้อเสนอแนะรวมถึงแนวทางการนำไปประยุกต์กับอาคารประเภทเดียวกันต่อไป ผลการวิเคราะห์เชิงเทคนิคแสดงให้เห็นว่า อาคารร้าน SCG HOME MART นั้นมีการใช้พลังงานที่ประหยัดตามเกณฑ์การประเมินอาคารเขียวของไทยอยู่แล้ว แต่เนื่องจากนโยบายของ SCG ที่ต้องการให้สอดคล้องกับเกณฑ์ของ LEED จึงทำให้ค่าการลงทุนในการปรับปรุงอาคารเพิ่มขึ้น โดยเฉพาะการเลือกปรับวัสดุประกอบอาคาร ที่สามารถลดการใช้พลังงานลงได้ ถึง 12.7% อยู่ที่ 153,888 บาท /ปี มีค่าก่อสร้างเพิ่มขึ้น 1,498,011.75 บาท คืนทุนภายใน 10.45 ปี และการปรับระบบไฟฟ้าแสงสว่างเพิ่มอีกทางหนึ่งซึ่งเป็นการลงทุนที่ไม่สูงมากนัก สามารถช่วยในการประหยัดพลังงานได้ถึง 31.04 % อยู่ที่ 375,084 บาท คืนทุนภายใน 6.93 ปี